પુરૂષોતમ પીપળીયાએ પણ જમીનની માલીકી સરકારની હોવાના અને તેના વેચાણથી શરતભંગ થતો હોવાની દલીલો કરી હતી ગત સુનાવણીમાં બંને વાંધાઓ માન્ય રાખીને ગઈકાલે સુનાવણી રાખવામાં આવી હતી અને તેમા કલેકટર કચેરી દ્વારા જમીન અંગે જરૂરી પૂરાવાઓ તથા સનદો રજૂ કરીને જમીનની માલીકી સરકારની હોવાનું જણાવાયું હતુ સરકારી કચેરીનો દાવો આવતા સીટી સર્વે દ્વારા આપવામાં આવેલ માલીકી હકકનાં કાગળનો કોઈ અર્થ રહેતો ન હોવાનું સ્પષ્ટ થતા સંયુકત ચેરીટી કમિશ્નર સમક્ષ જ વીરાણી ટ્રસ્ટના ટ્રસ્ટીઓએ જમીન વેચાણ માટે કરેલી અરજી પાછી ખેંચી લીધી હતી આમ આ વિવાદમાં કાયદાકીય લપડાક લાગે તે પૂર્વે જ ટ્રસ્ટે પાછીપાની કરી લેવાનું હિતાવહ સમજયું હતુ.